KOMISSION ASETUS (EY) N:o 2124/96,
annettu 5 päivänä marraskuuta 1996,
joidenkin Latviasta peräisin olevien ja neuvoston asetuksen (EY) N:o 3448/93 liitteissä tarkoitettujen maataloustuotteiden valmistuksessa tuotettujen tavaroiden maatalouden maksuosan määrittämisestä ja hallinnoinnista
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetun neuvoston asetuksen (EY) N:o 3448/93 (1), ja erityisesti sen 7 artiklan 2 kohdan,
sekä katsoo, että
kaupan vapauttamisesta ja kauppaan liittyvistä asioista tehdyn Euroopan yhteisön, Euroopan atomienergiayhteisön ja Euroopan hiili- ja teräsyhteisön sekä Latvian tasavallan sopimuksen (2) pöytäkirjassa 2 määrätään joidenkin mainitun pöytäkirjan liitteessä I tarkoitettujen tavaroiden maatalouden maksuosien vähennyksistä saman pöytäkirjan liitteessä II vahvistettujen kiintiöiden rajoissa,
Latviasta peräisin olevat CN-koodeihin 1806 31 00 ja 1806 32 10 kuuluvia tavaroita voidaan tuoda yhteisöön alennetulla maatalouden maksuosuudella ja kiintiöt tulisi asettaa asianmukaisesti, ja
tässä asetuksessa säädetyt toimenpiteet ovat liitteeseen II kuulumattomien jalostettujen maataloustuotteiden kauppaa koskevia horisontaalisia kysymyksiä käsittelevän hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Tämän asetuksen liitteessä lueteltuihin Latviasta peräisin oleviin tavaroihin sovelletaan 1 päivästä tammikuuta 31 päivään joulukuuta 1996 alennettua maatalouden maksuosaa kyseisessä liitteessä vahvistettujen vuotuisten kiintiöiden rajoissa.
2. Tämän asetuksen liitteessä tarkoitettuja kiintiöitä hallinnoi komissio neuvoston asetuksen (EY) N:o 3448/93 7 artiklassa tarkoitettuihin tiettyihin maataloustuotteiden valmistuksessa tuotettuihin tavaroihin sovellettavien kaupan suosituimmuusjärjestelmien soveltamista koskevista yksityiskohtaisista säännöistä annetun komission asetuksen (EY) N:o 1460/96 (3) säännösten mukaisesti.
2 artikla
Neuvoston asetuksessa (EY) N:o 3448/93 mainittujen tuotteiden yhteisöön kohdistuvaan tuontiin 1 päivän heinäkuuta ja 31 päivän joulukuuta 1996 välisenä aikana Viron tasavallan, Latvian tasavallan ja Liettuan tasavallan kanssa tehtyjen sopimusten mukaisesti sovellettavien alennettujen maatalousosien ja lisätullien vahvistamisesta annetun asetuksen (EY) N:o 1913/96 (4) liitteessä III olevaan 1 osaan lisätään seuraavat rivit:
"1806 31 00 (*)
1806 32 10 (*)".
3 artikla
Edellä 1 artiklassa tarkoitetut alennetut maatalouden maksuosuudet ovat ne, jotka vahvistetaan asetuksessa (EY) N:o 1913/96.
4 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1996.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 5 päivänä marraskuuta 1996.